དྲ་རྒྱ་ནི་མེ་ལོང་ལྟ་བུ་དང་སྡོམ་དྲ་ལྟ་བུའི་ཕྱོགས་གཅིག་གི་ཁེ་ཕན་སྲུང་ཞིང་ཕྱོགས་གཅིག་གི་ནག་ཉེས་སྟོན་པའི་རལ་གྲི་ངོས་གཉིས་མ་ཞིག་ཡིན།ད་ལྟའི་གནས་བབ་ལ་བལྟས་ན་ས་ཆ་མང་པོ་ཞིག་ཏུ་གློག་དྲ་ཡོངས་ཁྱབ་དུ་སོང་མེད་རྐྱེན་སྤྱི་དམངས་མང་པོ་ཞིག་གིས་ཁྲིམས་ཀྱི་ཁེ་ཕན་སྲུང་མ་ཐུབ་པར་ཉམ་ཆུང་གིས་འཚོ་ཞིང་གཡོ་ཅན་དང་ཉེས་ཅན་མང་པོ་ཞིག་གི་མགོ་ན་ཉི་མ་ལྡོག་ཤར་དང་ཟླ་བ་ཚེ་གང་ཚེས་བཞིན་ཡོད།མ་ཟད་ས་ཆ་དང་རྒྱུ་ནོར་མང་པོ་ཞིག་གཅིག་བསྡུས་ཀྱིས་དྲ་ཐོག་ལ་བཞག་མེད་པ་དང་འབྲེལ་ཡོད་ལས་ཁུངས་སོ་སོའི་དོ་དམ་འབྲེལ་མཐུད་བྱས་མེད་ཕྱིར་དེའི་སྐོར་གྱི་གྱོད་གཞི་ཞིག་ཡིན་ཚེ་ཐག་གཅོད་ཅི་ལྟར་བྱེད་དགོས་པ་མི་ཤེས་པ་དང་།ཐ་ན་དོ་བདག་ཅིག་བཙལ་དགོས་ཚེ་ཁ་པར་གྱི་བརྡ་རྟགས་ཀྱང་མེད་པས་མི་དམངས་ཁྲིམས་ཁང་གི་ལག་བསྟར་དཀའ་བའི་གནད་དོན་རྩ་བ་ནས་ཐག་གཅོད་ཟེར་ན་ཉིན་མོའི་སྐར་མ་བཞིན་ནོ།།དེ་བས་མི་སྡོད་སའི་རི་ལུང་གང་སར་གློག་དྲ་ཁྱབ་གདལ་དུ་བཏང་ན་ལག་བསྟར་ཀྱི་བྱ་བ་ནི་ཁྱོན་ཡོངས་ནས་ཁྲིམས་ཀྱི་བྱ་བ་རང་ཤུགས་སུ་ཐག་གཅོད་ཐུབ་ངེས་སོ།།